google/wiki40b huggingface dataset:
This Time Around (τραγούδι, Μάικλ Τζάκσον)

Προϊστορία

Το τραγούδι και οι στίχοι γράφτηκαν από τον Μάικλ Τζάκσον, ενώ η μουσική γράφτηκε από τους Ντάλλας Όστιν, Μπρους Σβήντεν και Ρενέ Μούρ. Το This Time Around είναι τραγούδι του Τζάκσον με επιπλέον φωνητικά από τον ράπερ The Notorious B.I.G. Ο Όστιν και ο Τζάκσον ήταν παραγωγοί, με τους Σβήντεν και Μουρ ως συμπαραγωγούς. Ηχογραφήθηκε το 1994 και το 1995, ως τραγούδι του HIStory: Past, Present and Future, Book I, το οποίο κυκλοφόρησε το 1995, ως two-disc set.
Το This Time Around είναι κομμάτι της R&B, της hip-hop και της funk. Γράφθηκε σε μορφή common time, και παίχθηκε σε μορφή key της D minor. Το τέμπο του κομματιού είναι κατά μέσο όρο 108 κτυπήματα κάθε λεπτό. Το κομμάτι έχει μια βασική σειρά του Dm11–Dm9 και της εξέλιξης χορδής του. Οι στίχοι του κομματιού είναι για τα προβλήματα του Μάικλ και του Biggie λόγω της διασημότητας του, και το τραγούδι δείχνει ότι ο Τζάκσον κατηγορήθηκε άδικα. Στις 26 Δεκεμβρίου 1995, το κομμάτι κυκλοφόρησε από την Epic Records ως προωθητικό single μόνο στις ΗΠΑ. Το promo διαμορφώθηκε σε διαφορετικές εκδόσεις, ως standalone CD single με μόνο το τραγούδι, και ως 12" single με remixes και ως maxi-single.

Κυκλοφορία και κριτική

Το This Time Around έλαβε γενικά θετικές γνώμες. Ο Τζέιμς Χάντερ του Rolling Stone το περιέγραψε ως «dynamite jam» ότι είναι «ώριμο για remixes». Ο Τζvν Πάρελς, της The New York Times, πίστευε ότι οι στίχοι του Τζάκσον «νόμιζαν ότι είχαν τον έλεγχο του εαυτού μου». Παρά το γεγονός ότι το κομμάτι δεν έλαβε θέση στο Billboard Hot 100, είχε λάβει καλές θέσεις σε τσαρτ των ΗΠΑ. Έφθασε στο top forty του Billboard Rhythmic Top 40 (στη 36η θέση). Το τραγούδι έφθασε έως τη 18η θέση στο Billboard Dance Music/Club Play Singles το 1996. Το 1996, το κομμάτι επίσης έφθασε έως τη 23η θέση στο Billboard Hot R&B/Hip-Hop Songs.
Gran Turismo 2

Gameplay

Το Gran Turismo 2 είναι βασισμένο στο είδος βιντεοπαιχνιδιού αγώνων. Ο παίκτης ελέγχει ένα αυτοκίνητο εναντίον άλλων οδηγών τεχνητής νοημοσύνης σε διάφορες πίστες.
Το παιχνίδι περιέχει δύο διαφορετικούς τρόπους: Arcade Mode και Simulation Mode (Gran Turismo Mode σε Ευρωπαϊκές και Ιαπωνικές εκδόσεις). Στο Arcade Mode, ο παίκτης μπορεί να επιλέξει ελεύθερα τα αυτοκίνητα που επιθυμεί και να δεχτεί ζημιά. Ωστόσο, στο Simulation Mode, ο παίκτης πρέπει να αποκτήσει άδειες οδήγησης, να πληρώσει για αυτοκίνητα και να κερδίσει τρόπαια για να ξεκλειδώσει νέες πίστες.
Σε σύγκριση με τον προκάτοχό του, το Gran Turismo 2 δεν έχει πολλές διαφορές με το πρώτο, με τη μόνη διαφορά ότι τα φρένα είναι λιγότερο διαθέσιμα να κλειδωθούν και να προκαλέσουν υπερστροφή του οχήματος.
Το παιχνίδι έχει συνολικά 650 αυτοκίνητα και 27 πίστες, μαζί με πίστες ράλι.

Ανάπτυξη

Μετά την απρόσμενη επιτυχία του Gran Turismo, ο  Καζουνόρι Γιαμάουτσι σχεδίασε να κάνει το Gran Turismo 2 ένα "ακόμα καλύτερο προϊόν". Ο Τζάκ Τρέττον (αντιπρόεδρος πωλήσεων της SCEA) περίμενε το Gran Turismo 2 να "πάει στα ράφια ταχύτερα από το πρώτο, συνεχίζοντας τη ταχύτητα αυτής της απίστευτης σειράς".
2010 TD54

Το 2010 TD54 είναι ένας μικρός αστεροειδής που είχε ανακαλυφθεί να έχει μια τροχιά που διέσχισε την τροχιά του φεγγαριού γύρω από την Γη, και να κάνει την πλησιέστερη προσέγγιση του στο πλανήτη μας στις 10:51 στις 12 Οκτωβρίου του 2010 UTC (6:51 π.μ. EDT). Αστρονόμοι της NASA ανέφεραν το μέγεθός της περίπου 5 έως 10 μέτρα σε διάμετρο και ότι η πλησιέστερη προσέγγισή της στη Γη θα ήταν περίπου 45.000 χιλιόμετρα πάνω από τη Σιγκαπούρη. Ένα από τα τηλεσκόπια Catalina Sky Survey βόρεια του Τουσόν, της Αριζόνα, το ανακάλυψε στις 9 Οκτωβρίου 2010.
Κόνιασπορ

Ιστορία

Η ομάδα ιδρύθηκε επίσημα το 1922 με το όνομα Konya Gençlerbirliği. Το 1965 ενοποιήθηκε με τις Meramspor, Selçukspor ve Çimentospor και πήρε το σημερινό της όνομα, έχοντας χρώματα το μαύρο και το άσπρο, τα οποία άλλαξε το 1981 όταν ενοποιήθηκε με την Konya İdmanyurdu, υιοθετώντας το όνομα της πρώτης και τα χρώματα της δεύτερης.
Αφτί

Ετυμολογία

Σύμφωνα με τις απόψεις του γλωσσολόγου Γ. Χατζιδάκι, το αρχικό οὖς δεν θα μπορούσε ποτέ να δώσει τύπο αυτί. Το νεοελληνικό αφτί προήλθε, κατά την άποψή του, ως εξής: από το υποκοριστικό ὠτίο και ειδικότερα από τον πληθυντικό του τὰ ὠτία προήλθε στη συμπροφορά του τύπου ταουτία, ο οποίος φωνητικώς εξελίχθηκε σε ταφτία (το ου απέκτησε συμφωνική προφορά και μετατράπηκε στο τριβόμενο φ). Από τον τύπο ταφτία περάσαμε στο τ' αφτιά, από όπου μετά ο ενικός τ' αφτί. Ο αρχικός τύπος οὖς δεν μπορεί να δικαιολογήσει τον τύπο αυτί.
Σύμφωνα με τον Τριανταφυλλίδη "αυτί" προέρχεται: μσν. αυτί(ν) < αυτίον < ελνστ. ὠτίον υποκορ. του αρχ. οὖς με βάση τον πληθ. με άρθρο: τά ὠτία > [tawtia] (τροπή του [o] σε ημίφ. για αποφυγή της χασμ.), τροπή του ημιφ. σε [f] πριν από άηχο σύμφ., ανασυλλ. [t-aftia] και νέος εν. το αυτί· αυτ(ί) -άρα greek-language.gr
ΑΚΡ Μεσσίνα

Τίτλοι

Σέριε Β (1): 1962–63
Λέγκα Προ (2): 1949–50, 1985–86
Λέγκα Προ 2 (2): 1982–83, 1999–00
Σέριε D (1): 1973–74, 2012-13
Καμπιονάτο Νατζιονάλε Ντιλετάντι (1): 1997–98
Πρωτάθλημα Σικελίας (1): 1924–25
Πολιορκία της Κωνσταντινούπολης (1411)

Υπόβαθρο

Πριν τη μάχη της Άγκυρας, η Βυζαντινή Αυτοκρατορία είχε χάσει μεγάλο μέρος της δύναμης της από εξωτερικούς παράγοντες, αλλά μετά την ήττα των Οθωμανών από τον Τιμούρ, η Αυτοκρατορία - για μικρό χρονικό διάστημα - έγινε σημαντικός παίκτης στα εσωτερικά θέματα της Οθωμανικής Αυτοκρατορίας.

Η πολιορκία

Ο Βυζαντινός Αυτοκράτορας Μανουήλ Β' Παλαιολόγος υποστήριξε τον Σουλεϊμάν ως διεκδικητή του οθωμανικού θρόνου. Ο Σουλεϊμάν υπέγραψε τη συνθήκη της Καλλίπολης με τον Βυζαντινό αντιβασιλέα Ιωάννη Ζ΄ το 1403, καθώς ο Αυτοκράτορας Μανουήλ Β΄ βρισκόταν στη Δυτική Ευρώπη. Σύμφωνα με τους όρους της συνθήκης, ο Σουλεϊμάν παραχώρησε μερικές περιοχές κατά μήκος της Θάλασσας του Μαρμαρά με αντάλλαγμα τη στήριξη των Βυζαντινών κατά τη διάρκεια του εμφυλίου και ανακήρυξε τον εαυτό του Σουλτάνο της αυτοκρατορίας στην Εντιρνέ, την πρωτεύουσα της Ρούμελης της Οθωμανικής Αυτοκρατορίας.
Ωστόσο, ο Μουσά νίκησε τον Σουλεϊμάν στη μάχη του Κοσμίδιου το 1410 - ο Σουλεϊμάν προσπάθησε να ξεφύγει, ωστόσο, αιχμαλωτίστηκε στην προσπάθεια του να περάσει στη βυζαντινή επικράτεια και σκοτώθηκε από Τούρκους χωρικούς στις 18 Φεβρουαρίου 1411. Ο Μουσά θεώρησε τον εαυτό του συμβασιλέα του ευρωπαϊκού μέρους της αυτοκρατορίας. Τότε, ο Μουσά συγκέντρωσε δυνάμεις κατά των συμμάχων του Σουλεϊμάν, συμπεριλαμβανομένου και του Μανουήλ Β΄ και προχώρησε στην πολιορκία της Κωνσταντινούπολης το 1411. Ο Μανουήλ Β΄ ζήτησε τη βοήθεια του Μωάμεθ Α΄, ο οποίος πρόδωσε τον Μουσά και σύναψε συμμαχία με τους Βυζαντινούς. Ο Μουσά αναγκάστηκε να προχωρήσει στην άρση της πολιορκίας κάπου στον ίδιο χρόνο.
Σε δύο μεγάλες συγκρούσεις, το 1411 και το 1412, οι δυνάμεις του Μωάμεθ Α΄ συγκρούστηκαν με τις δυνάμεις του Μουσά και τις δύο φορές επικράτησαν οι δυνάμεις του Μωάμεθ, αναγκάζοντας τον αντίπαλο να άρει την πολιορκία της Κωνσταντινούπολης. Το 1413, ο Μωάμεθ έλαβε τη στήριξη του Σέρβου μονάρχη Στέφαν Λαζάρεβιτς και του μπεή των Τούρκων Δουλκαδιρίδων, καθώς και αρκετών στρατηγών του Μουσά. Έτσι, οι δυνάμεις του Μωάμεθ κατάφεραν να επικρατήσουν στη μάχη του Τσάμουρλου, κοντά στο Σάμοκοβ της Βουλγαρίας. Ο Μουσά τραυματίστηκε στη μάχη και στην προσπάθεια του να γλιτώσει, αιχμαλωτίστηκε και σκοτώθηκε στις 5 Ιουλίου 1413.
Αμπελάκι Αιτωλοακαρνανίας

Γεωγραφία - Ιστορία

Το Αμπελάκι βρίσκεται προς τα βόρεια όρια με την Περιφερειακή Ενότητα Άρτας και δυτικά του Αμβρακικού κόλπου. Απέχει 12 χλμ. ΒΑ. από την Αμφιλοχία και στη δυτική πλευρά του χωριού περνάει η Ιόνια Οδός και η ΕΟ Αγρινίου - Άρτας. Ως οικισμός αναφέρεται το 1879 στο ΦΕΚ 50Α - 25/07/1879 να προσαρτάται στον τότε δήμο Αμβρακίας. Το 1912 με το ΦΕΚ 261Α - 31/08/1912 συστάθηκε κοινότητα Αμπελακίου και ο οικισμός ορίζεται έδρα της. Σύμφωνα με το σχέδιο Καλλικράτης, μαζί με το Αμφιλοχικό Άργος, τον Κάμπο, την Αριάδα και το Κεραμίδι αποτελούν την Τοπική Κοινότητα Αμπελακίου που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 ως κοινότητα έχει πληθυσμό 681 κατοίκους, ενώ ως οικισμός 263.
Μάρω Βαμβουνάκη

Βιογραφικά στοιχεία

Γεννήθηκε στα Χανιά το 1948 όπου και πέρασε τα παιδικά της χρόνια. Όταν ήταν εννέα χρόνων, η οικογένειά της μετακόμισε στην Αθήνα. Σπούδασε Νομικά και αργότερα Ψυχολογία. Εργάστηκε ως συμβολαιογράφος από το 1972. Σήμερα ζει στην Αθήνα .
Περί του μη δειν δανείζεσθαι

Το ποιόν των δανειστών

Αν δεν του πληρώσεις, σ΄ ενοχλεί· αν έχεις, δεν θα δεχθεί πληρωμή· αν πουλάς, κατεβάζει την τιμή· αν δεν πουλάς, σ΄εξαναγκάζει να πουλήσεις· αν τον διώκεις δικαστικά, σε συναντά στο δικαστήριο· αν υπόσχεσαι όρκο  σε διατάζει να το κάνεις· αν πηγαίνεις στο σπίτι του σου κλείνει την πόρτα καταπρόσωπο· αν μένεις στο δικό σου σπίτι, κατασκηνώνει απ΄έξω και σου χτυπά την πόρτα.
ΟΙ Μεσσήνιοι λένε:

Υπάρχει Πύλος πριν την Πύλο και υπάρχει ακόμα και άλλη Πύλος

στους δανειστές, λοιπόν, μπορούμε να πούμε:

Υπάρχει τόκος πριν τον τόκο και υπάρχει κι άλλος τόκος.
Δήμοι του καντονιού Γιούρα

Οι παρακάτω είναι οι 55 δήμοι του καντονιού Γιούρα για το 2018.
Ροσαλία δε Κάστρο

Βιογραφία

Ήταν νόθα κόρη του ιερέα Xosé Martínez Viojo και της María Teresa de la Cruz de Castro e Abadía και πέρασε τα πρώτα χρόνια της ζωής της με της θείες της και αργότερα με τη μητέρα της. Το 1858 παντρεύτηκε τον ιστορικό Manuel Murguía. Μαζί απέκτησαν 6 παιδιά.
Ήταν πάντα φιλάσθενη και το 1885 πέθανε από καρκίνο .

Έργο

Έγραψε τα πρώτα της έργα στα καστιλιάνικα, ενώ το 1863, ο σύζυγός της, κι αυτός σημαντικός εκπρόσωπος του Rexurdimento, δημοσίευσε χωρίς τη γνώση της τα ποιήματα Cantares gallegos. Τον επόμενο χρόνο δημοσιεύτηκε η συλλογή διηγημάτων Contos da miña terra I, και το 1880 η δεύτερη συλλογή ποιημάτων της σε γαλικιανή γλώσσα Follas novas. Όλο το υπόλοιπο έργο της είναι στα καστιλιανικά.
Τα ποιήματά της μελοποιήθηκαν από διάφορους μουσικούς όπως ο Emilio Cao, ο Amancio Prada και η Luz Casal. Στο Soundrack της ταινίας Mar Adentro ακούγεται το ποίημά της Negra Sombra από τη συλλογή Follas Novas.
Παναγιώτης Ιωάννου

Η δράση του

Ο Παναγιώτης Ιωάννου γεννήθηκε στη Λήμνο το 1806 και συμμετείχε στην Επανάσταση στα τελευταία έτη του αγώνα. Το 1828, σε ηλικία 22 ετών, υπηρετούσε ως ιππέας στη χιλιαρχία ιππικού του Χατζηχρήστου μαζί με τον συμπατριώτη του Κωνσταντίνο Γεωργίου. Μεταγενέστερα κατατάχτηκε ως στρατιώτης στον 4ο λόχο του ΙΒ΄ Τάγματος, στο οποίο διοικητής ήταν ο συμπατριώτης του Τριαντάφυλλος Τζουράς.
Μετά το τέλος του αγώνα της εθνεγερσίας εγκαταστάθηκε μόνιμα στην Ερμούπολη Σύρου, όπου ζούσαν οι συγγενείς του Λήμνιοι έμποροι Βασίλειος Ιωάννου και Γεώργιος Ιωάννου. Συγγενής του μάλλον ήταν και ο Λήμνιος αγωνιστής και αξιωματικός Νικόλαος Ιωάννου.
Έρικ Γιανγκ

Καριέρα

Ξεκίνησε να ασχολείται με την επαγγελματική πάλη, από τότε που τελείωσε το λύκειο, και το 1998 έκανε το ντεμπούτο σε αγώνες. Μόλις έμαθε τα μυστικά του αθλήματος, συνέχισε σε ανεξάρτητο επίπεδο να αγωνίζεται σε διάφορα τουρνουά για μικρές εταιρείες. Πέρασε από δοκιμαστικά στο WWE, αλλά δεν προσλήφθηκε ποτέ.

TNA

Το 2004, υπέγραψε με το Total Nonstop Action Wrestling. Εκεί συμμετείχε στην "Ομάδα Καναδά" που αποτελούσαν παλαιστές που είχαν καναδέζικη υπηκοότητα. Πέρασε από πολλά στάδια και άλλαξε αρκετούς ρόλους. Είχε αντιπαλότητες με τους Μπόμπι Ρουντ, Τζέιμς Στορμ και άλλους. Στην καριέρα του, στην εταιρεία, έχει κατακτήσει μια φορά το Πρωτάθλημα Κατηγορίας Χ, δύο φορές το Τηλεοπτικό Πρωτάθλημα και τέσσερις φορές το Ομαδικό Πρωτάθλημα, δύο με τον Μπόμπι Ρουντ, μια με τον Φράνκι Καζάριαν και μια ως μέλος ομάδας με τους Κέβιν Νας και Σκοτ Χαλ. Έγινε ο πρώτος άνδρας που κατακτά το Ομαδικό Πρωτάθλημα Γυναικών στο πλευρό της (κοπέλας του στο σενάριο) Ο Ντι Μπι. Το 2014 άρχισε μια κόντρα με τον Αμπύς, απο τον οποίο και έχασε. Έπειτα άρχισε να διεκδικεί το Παγκόσμιο Πρωτάθλημα Βαρέων Βαρών και τα κατάφερε κόντρα στον Μάγκνους τον Απρίλιο. Ο Γιανγκ έμεινε πρωταθλητής μέχρι τον Ιούνιο.
Κοστάντσο Β΄ Σφόρτσα

Βιογραφία

Ήταν γιος τού Τζοβάννι κυρίου τού Πέζαρο και της τρίτης συζύγου του Τζινέβρα Τιέπολο. Δεύτερη σύζυγος τού πατέρ του ήταν η Λουκρητία Βοργία, αλλά ο γάμος τους δηλώθηκε άκυρος από τον πάπα Αλέξανδρο ΣΤ΄, λόγω της υποτιθέμενης ανικανότητας τού γαμπρού. Ο Κονστάντσο Β΄ αρχικά είχε βαπτιστεί Τζοβάννι-Μαρία. 
Έπειτα από επτά έτη ο Τζοβάννι έκανε γάμο με τη Τζινέβρα και έκανε μόνο ένα τέκνο, τον Τζοβάννι-Μαρία. Πέντε μήνες μετά τη γέννησή του τέκνου, ο Τζοβάννι απεβίωσε και τον διαδέχθηκε ο γιος του, που άλλαξε το όνομά του σε Κοστάντσο Β΄ και έγινε ο 4ος κύριος τού Πέζαρο. Επίτροπος ορίστηκε ο θείος του Γκαλεάτσο Σφόρτσα.
Το 1512 απεβίωσε και νόμιμος διάδοχός του ήταν ο θείος του Γκαλεάτσο Σφόρτσα. Όμως ο επικυρίαρχος τού Πέζαρο Πάπας Ιούλιος Β΄ αποφάσισε να κρατήσει τη διακυβέρνηση της κυριότητας και να μην επιτρέψει τη διαδοχή. Έτσι ο Κοστάντσο Β΄ ήταν ο τελευταίος των Σφόρτσα στην κυριότητα τού Πέζαρο.
Φρειδερίκος Αύγουστος του Νασσάου-Ούζινγκεν

Βιογραφία

Γεννήθηκε στο Ούζινγκεν και ήταν ο δευτερότοκος γιος του Καρόλου πρίγκιπα του Νασσάου-Ούζινγκεν και της Χριστίνας-Βιλελμίνας των Βέττιν, κόρης του Ιωάννη-Γουλιέλμου Γ΄ δούκα της Σαξονίας-Άιζεναχ.
Από το 1744 ζούσε με τους γονείς του στο ανάκτορο Μπήμπριχ στο Βήσμπαντεν. Ακολούθησε στρατιωτική σταδιοδρομία στον Αυστριακό στρατό και υπηρέτησε στον Επταετή Πόλεμο. Το 1790 έγινε στρατάρχης.
Το 1803 διαδέχθηκε τον μεγαλύτερο αδελφό του Κάρολο-Γουλιέλμο πρίγκιπα του Νασσάου-Ούζινγκεν, που απεβίωσε χωρίς άρρεν τέκνο. Το 1806 εισήλθε στην Ομοσπονδία του Ρήνου για να αποφύγει την προσάρτηση του πριγκιπάτου του από τον Ναπολέοντα Α΄. Συμφώνησε με τον γιο του 4ου εξαδέλφου του Φρειδερίκο-Γουλιέλμο πρίγκιπα του Νασσάου-Βάιλμπουργκ την ένωση των περιοχών τους σε δουκάτο.
Το 1813 ο Ναπολέων Α΄ ηττήθηκε στο Λάιπτσιχ (Λειψία) και ο Φρειδερίκος-Αύγουστος ακολούθησε του συμμάχους εναντίον εκείνου: ο στρατός του υπό τον Άρθουρ Γουέλσλεϊ δούκα του Γουέλινγκτον πολέμησε στο Βατερλώ. Στο Συνέδριο της Βιέννης εγκρίθηκε η δημιουργία του δουκάτου του Νασσάου, το οποίο εισήλθε στη Γερμανική Συνομοσπονδία.
Ως ηγεμόνας ήταν πεφωτισμένος και οπαδός της ελευθερίας. Έκανε μεταρρυθμίσεις όπως η εξάλειψη των φορολογικών προνομίων των ευγενών, η ελευθερία του Τύπου και η ίδρυση ενός σύγχρονου κράτους. Η Αυλή του στο κάστρο Μπήμπριχ επαινέθηκε από επισκέπτες για την ηρεμία και τη φιλοξενία της. Απεβίωσε το 1816 στο Βήσμπαντεν 78 ετών, χωρίς άρρεν επιζόν τέκνο. Ο μικρότερός του αδελφός Ιωάννης-Αδόλφος είχε αποβιώσει από το 1793. Τον διαδέχθηκε ο εγγονός του 4ου εξαδέλφου του, ο Γουλιέλμος ως δούκας του Νασσάου.
Ιερά Μονή Χρυσοπηγής (Χανιά)

Ιερά Μονή Χρυσοπηγής (Χανιά). Η Ιερά Μονή της Ζωοδόχου Πηγής ή Χρυσοπηγής ιδρύθηκε στα τέλη του 16ου αιώνα από τον γιατρό Ιωάννη Χαρτοφύλακα, σε χώρο όπου λειτουργούσε ήδη ένα μικρό μοναστήρι. Το κτιριακό συγκρότημα της Μονής έχει σχήμα επιμήκους τετραπλεύρου και στο κέντρο αυτού βρίσκεται το τρίκογχο με τρούλο καθολικό, το οποίο κατά το 1863 επεκτάθηκε με νάρθηκα και πλευρικά παρεκκλήσια. Την περίοδο της ενετοκρατίας η Χρυσοπηγή γνώρισε μεγάλη ακμή και το 1645 ο ηγούμενος της, ο Φιλόθεος Σκούφος, συμμετείχε στην άμυνα της πόλης εναντίον των Οθωμανών. Υπέστη σημαντικές καταστροφές από τους Οθωμανούς και το 1821 ερημώθηκε. Κατά τον Δεύτερο Παγκόσμιο Πόλεμο η μονή χρησιμοποιήθηκε ως διοικητήριο των γερμανικών στρατευμάτων κατοχής και μόλις το 1976 αναστηλώθηκε εκ νέου από τη νέα γυναικεία αδελφότητα. Από τα κειμήλια της μονής διασώθηκε στο πέρασμα των αιώνων ένας μικρός αριθμός εικόνων, ιερών σκευών, χειρογράφων, βιβλίων και αμφίων.
Ei Samay Sangbadpatra

Η Ei Samay Sangbadpatra είναι εφημερίδα μεγάλου σχήματος που δημοσιεύεται στην Ινδία, από την The Times Group στα βεγγαλικά. Ξεκίνησε ως κίνητρο για να ξεκινήσει ανταγωνισμό με την Anandabazar Patrika (και ξεκίνησε πρόσφατα να δημοσιεύει ταμπλόιντ). Ιδιοκτήτης και εκδότης είναι η Bennett, Coleman & Co. Ltd. η οποία ανήκει στην οικογένεια Σάχου Τζέιν.Ξεκίνησε στις 15 Οκτωβρίου 2012.
Το Ei Samay εφημερίδα θεωρείται ως πρόκληση για την ομάδα της Ananda Bazar Patrika (ABP). Γι'αυτό η εν λόγω εφημερίδα ξεκίνησε μεγάλη διαφημιστική εκστρατεία ένα μήνα μετά την έναρξη της Ei Samay. Η εισαγωγική τιμή αυτής της εφημερίδας ήταν μια ρουπία (1.4 λεπτά του ευρώ) ανά αντίγραφο. Σύμφωνα με στελέχη της εταιρείας στοχεύει άτομα ηλικίας 20-35 ετών. 
Από τον Απρίλιο του 2013, μείωσε τη τιμή τις σε 2.50 ρουπίες στις καθημερινές και 3 ρουπίες στις σαββατοκυριακάτικες εκδόσεις από τις προηγούμενες τιμές των 4 και 5 ρουπιών αντίστοιχα. Έτσι κέρδισε μερική κυκλοφορία από την Bartaman στην Καλκούτα, αλλά στερείται ισχυρής παρουσίας στην επαρχία. Επίσης, δεν είναι διαθέσιμη στη Βόρεια Βεγγάλη.

Πριν την έναρξη

Όταν ιδρύθηκε η εφημερίδα, ο χώρος των έντυπων μέσων ενημέρωσης (εγημερίδες) στη Δυτική Βεγγάλη αποτελούταν από τέσσερις κύριες Βεγγαλικές εφημερίδες: τις Anandabazar Patrika, Aajkaal, Bartaman και Sangbad Pratidin. Από αυτές η Anandabazar Patrika είναι ο κυρίαρχος ηγέτης στα Βεγγαλικά έντυπα μέσα ενημέρωσης και κατατάσσεται στην 6η θέση μεταξύ των κορυφαίων 10 εφημερίδων στην Ινδία σύμφωνα με έρευνα του 2012, με αναγνωστικό κοινό περίπου 590.000 ατόμων.

Τόποι έκδοσης

Επί του παρόντος, η εφημερίδα δημοσιεύεται από την Καλκούτα και το Νέο Δελχί.
Inferno (μυθιστόρημα)

Πλοκή

Ο καθηγητής Ρόμπερτ Λάνγκτον ξυπνά στο νοσοκομείο της Φλωρεντίας έχοντας χάσει τη μνήμη του. Μαζί με την γιατρό Σιένα Μπρουκς επιδίδονται σε ένα ανθρωποκυνηγητό, ύστερα από μια επίθεση στο πρόσωπο του Λάνγκτον. Καθώς προσπαθούν να ξεφύγουν από αυτούς που τους κυνηγούν, το έργο του Δάντη 'Θεία Κωμωδία', τους καθοδηγεί να αναζητήσουν τα κρυμμένα μηνύματα στα έργα τέχνης της πόλης. Μαζί θα φτάσουν ως την Κωνσταντινούπολη, όπου θα βρεθούν αντιμέτωποι με έναν κίνδυνο που απειλεί την ανθρωπότητα.

Ταινία

Το μπεστ σέλερ του Νταν Μπράουν έγινε ταινία με πρωταγωνιστές τους Τομ Χανκς και Φελίσιτι Τζόουνς σε σκηνοθεσία Ρον Χάουαρντ . Προβλήθηκε στην μεγάλη οθόνη τον Οκτώβριο του 2016.

Κριτική

Το μυθιστόρημα του Νταν Μπράουν, γεμάτο με σκηνές καταδίωξης και διάχυτο από συμβολισμούς στα έργα τέχνης, με στοιχεία από την ιστορία και τον πολιτισμό, έχει χαρακτηριστεί ως βιβλίο καλοκαιρινών αποδράσεων.
Οι πιο σκοτεινές γωνίες στην κόλαση είναι φυλαγμένες για εκείνους που διατηρούν την ουδετερότητά τους σε εποχές ηθικής κρίσης.
— Δάντης, Θεία Κωμωδία
Ρουγίγκι

Γεωγραφία

Το Ρουγίγκι βρίσκεται ανατολικά του Μπουρούντι και κεντρικά της Ρουγίγκι. Βρίσκεται νοτιοανατολικά της Νυαμουτόμπο.
Σωτήριος Γκοτζαμάνης

Βιογραφία

Γεννήθηκε στα Γιαννιτσά το 1884, σε μια σλαβόφωνη πατριαρχική οικογένεια, μία από τις επιφανέστερες της περιοχής. Σπούδασε ιατρική στην Πάδοβα. Μετά την απελευθέρωση της Θεσσαλονίκης, εγκαταστάθηκε μόνιμα στην πόλη όπου και άρχισε παράλληλα να πολιτεύεται. Από το 1919 μέχρι το 1936 είχε εκλεγεί κατ' επανάληψη βουλευτής Θεσσαλονίκης-Πέλλης, το 1936 ως αρχηγός του Εθνικού Μεταρρυθμιστικού Κόμματος.
Αρχικά, επί κυβερνήσεως Παναγή Τσαλδάρη (1932-1933), διετέλεσε υπουργός Υγιεινής, Προνοίας και Αντιλήψεως. Κατά τη διάρκεια, όμως, της Κατοχής της Ελλάδας από τις δυνάμεις του Άξονα, και σχεδόν από τις πρώτες ημέρες, κηρύχθηκε ανοικτά υπέρ της συνεργασίας με τους κατακτητές, ενώ ο τότε δωσίλογος πρωθυπουργός, στρατηγός Γεώργιος Τσολάκογλου, τον συμπεριέλαβε στην κυβέρνηση που σχημάτισε στις 30 Απριλίου του 1941, στην οποία και τον διόρισε υπουργό των Οικονομικών. 
Μετά την παραίτηση του Τσολάκογλου και την ανάληψη της πρωθυπουργίας από τον Κωνσταντίνο Λογοθετόπουλο, στις 2 Δεκεμβρίου του 1942, ο Σ. Γκοτζαμάνης ανέλαβε και πάλι το υπουργείο Οικονομικών. Με τη μεταβολή της σύνθεσης της κυβέρνησης της 24 Μαρτίου 1942 έγινε «πανυπουργός» Οικονομικών, Γεωργίας, Εμπορίου, Βιομηχανίας, Εργασίας και Επισιτισμού μέχρι τις 30 Μαρτίου του 1943. Όμως λίγο πριν την αποχώρηση των Γερμανών από την Ελλάδα, κατέφυγε στην Ιταλία και κατόπιν στη Γερμανία.
Μετά την Απελευθέρωση και σύμφωνα με ειδική συντακτική πράξη που προσδιορίστηκε το «ιδιότυπο αδίκημα» της «εθνικής αναξιότητας» (Ιανουάριος 1945), κατηγορήθηκε ως δωσίλογος και καταδικάστηκε ερήμην σε θάνατο από το Ειδικό Δικαστήριο Δωσιλόγων. Λίγα χρόνια όμως αργότερα έτυχε αμνηστίας οπότε και επέστρεψε στην Ελλάδα, συνεχίζοντας και πάλι να πολιτεύεται ως αρχηγός του «Μεταρρυθμιστικού Κόμματος» που είχε δημιουργήσει προπολεμικά. Το 1954 πολιτεύθηκε ως υποψήφιος δήμαρχος Θεσσαλονίκης.
Στις εθνικές εκλογές του 1958 συμμετείχε με το κόμμα του για τελευταία φορά. Τον ίδιο χρόνο πέθανε από εγκεφαλική συμφόρηση και ουραιμία, στην Αθήνα, στις 28 Νοεμβρίου, σε ηλικία 73 ετών. Κηδεύτηκε στη Θεσσαλονίκη με δαπάνες της Εταιρείας Μακεδονικών Σπουδών, όπου άφησε και την περιουσία του.
Νικόλαος Σακελλαρίου

Ο Νικόλαος Σακελλαρίου ήταν Έλληνας δικαστής που από τις 28 Οκτωβρίου 2015 που διετέλεσε  Πρόεδρος του Συμβουλίου της Επικρατείας την περίοδο 2015-2018.

Βιογραφικά στοιχεία

Γεννήθηκε στην Αθήνα το έτος 1951 και κατάγεται από το Ξυλόκαστρο. Περάτωσε στις εγκύκλιες σπουδές του στη Λεόντειο Σχολή, σπούδασε νομικά στο Πανεπιστήμιο Αθηνών και πραγματοποίησε μεταπτυχιακές σπουδές στο Παρίσι. 
Το 1977 εισήλθε στο Συμβούλιο της Επικρατείας, το 2009 ανέλαβε πρόεδρος του ΣΤ' τμήματος του ΣτΕ και τον επόμενο χρόνο, το 2010, ανέλαβε πρόεδρος του Α' Τμήματος. Στις 30 Ιουνίου κλήθηκε, ως ο αρχαιότερος των αντιπροέδρων, να καλύψει προσωρινά την θέση του προέδρου του ΣτΕ λόγω συνταξιοδότησης του τότε προέδρου Σωτηρίου Ρίζου. Στις 22 Οκτωβρίου 2015 επελέγη για την προεδρία του ΣτΕ. Ως δικαστής έχει υποστηρίξει την αντισυνταγματικότητα του χαρατσιού της ΔΕΗ και του PSI. Στις 30 Σεπτεμβρίου 2016 ως πρόεδρος του ΣτΕ ματαίωσε την συνεδρίαση της Ολομέλειας του Δικαστηρίου λόγω του κλίματος που είχε διαμορφωθεί από δημόσιες τοποθετήσεις. Η απόφαση αυτή προκάλεσε την αντίδραση της αντιπολίτευσης αλλά και κορυφαίων δικαστών και νομικών.
Κατά τη διάρκεια της σταδιοδρομίας του έχει διατελέσει πρόεδρος της Εταιρείας Διοικητικών Μελετών ενώ είναι συγγραφέας ποικίλων νομικών μελετών. Το 2001 τιμήθηκε από το Οικουμενικό Πατριαρχείο με τον τίτλο του «Αρχοντος του Μεγάλου Νομοφύλακος της Αγίας του Χριστού Εκκλησίας».
Στις 16-5-2018 παραχώρησε συνέντευξη τύπου κατά την οποία ανακοίνωσε ότι παραιτείται, επικαλούμενος την παραβίαση του  απορρήτου των διασκέψεων που αφορούσαν την υπόθεση του ασφαλιστικού (νόμος Κατρούγκαλου)
Κατοικεί στο Κολωνάκι. Είναι νυμφευμένος και έχει μια κόρη.
Χαίρε, Καίσαρ!

Πλοκή

Βρισκόμαστε στις ΗΠΑ της δεκαετίας του '50. Ο Έντι Μάνιξ είναι παραγωγός χολιγουντιανών ταινιών που έχει να αντιμετωπίσει πολλά προβλήματα. Ο πρωταγωνιστής της ταινίας του, Μπερντ Γουίτλοκ, απαγάγεται από έναν κομπάρσο και καταλήγει σε ένα απόμερο σπίτι δίπλα στη θάλασσα που το διευθύνουν κομμουνιστές, υπό την ονομασία Το Μέλλον. Η ηθοποιός Ντιάνα Μοράν δεν έχει πατέρα να παρουσιάσει για το παιδί της και αν μαθευτεί η ιστορία θα προκληθεί σκάνδαλο. Ο σκηνοθέτης Λόρενς Λορέντς ψάχνει να βρει πρωταγωνιστή για την ταινία του και ο Μάνιξ του προτείνει τον Χόμπι Ντόιλ, έναν ηθοποιό που μέρι τώρα έχει παίξει μόνο σε ταινίες γουέστερν.